Jim Kerrini sobiq ma’shuqasining o‘limiga aloqadorlikda ayblab, sudga berishdi

Jim Kerri sobiq ma’shuqasi Katriona Uaytning o‘limiga aloqadorlikda ayblandi, deb yozadi “TASS”. Marhumaning bevasi Mark Berton sudga da’vo arizasi berib, unda aktyor qizni dorilar bilan ta’minlagani, ularning dozasi oshirib yuborilishi natijasida qiz o‘lganini ta’kidladi.

Bertonning fikriga ko‘ra, Kerri “kuchli o‘rganib qolishga olib keladigan dorilarni, ushbu holatda esa, nazorat ostida foydalaniladigan, o‘limga olib keluvchi psixotrop dorilarni noqonuniy ravishda qo‘lga kiritish va tarqatish uchun o‘z boyligi va mashhurligidan foydalangan”.
Aktyor, o‘z navbatida, “hayotda o‘z obro‘sini himoya qilishga o‘tish zarur bo‘lgan lahzalar bo‘lishi”ni aytdi. “Men o‘zimdan yoki men sevgan ayoldan foydalanish niyatiga chidab tura olmayman. Tez orada odamlar hodisadan foyda chiqarib olishga bo‘lgan urinishlaridan voz kechishiga umid qilaman”, — deya qo‘shimcha qildi Kerri.
Eslatib o‘tamiz, mashhur amerikalik aktyor Jim Kerrining ma’shuqasi Katriona Uayt Los-Anjelesdagi uyida o‘z joniga qasd qilgan edi. Keyinroq Katrionaning jasadi yonidan aktyorning nomiga yozib berilgan kuchli ta’sir qiluvchi dorilar topilgani xabar qilingan edi.